古興和饒雲峰韻  其二
作者：劉黻
朝代：宋

paragraphs: 賤妾命猶紙，青燈傍低牆。
群艷逞春嬌，半葉難言芳。
手織補天線，五色生輝光。
主家不顧盼，內美誰鋪張。
妾命痛在身，病痞非病狂。
滴滴肝胃泣，奚暇宮樣妝。
層陰閣深燠，雨露膠雪霜。
猶記承恩時，曾不一餉忘。
忠勸勿飲酒，□恕乃溢觴。
妾心諒安往，勿飲君壽長。
渠知滄海深，難以升斗量。